আজকের রাতে ওরা দু’জন এক সাথেই পড়তে বসেছে। পড়ার মাঝেই মারিয়া দুষ্টামি শুরু করে দেয় মুজাহিদের সাথে। খুব বেশি দুষ্টামি শুরু করেছে মারিয়া। একেবারেই মাত্রাতিরিক্ত। একসময় মুজাহিদ কেঁদে ফেলে। পড়া ছেড়ে বসে থাকে আনমনা হয়ে। অনেক করে বুঝিয়েও আর পড়াতে মনোযোগী করা যায়নি মুজাহিদকে। তাই মারিয়ার ওপর চড়াও হন ওর আম্মু মারজান। মারিয়াকে আঘাত করেন মারজান। এতেও শান্ত হয় না মারিয়া। চিৎকার করে কেঁদে ওঠে মারিয়া। পাশের রুম থেকে মারিয়ার কান্না শুনে কাছে আসেন মারিয়ার আব্বু। মারিয়াকে কোলে তুলে নিয়ে বুঝাতে চেষ্টা করেন আব্বু। কিন্তু কিছুই বুঝতে রাজি নয় মারিয়া। অবশেষে কৌশলে শান্ত করা হয় মারিয়াকে। মারিয়া এখন বেশ শান্ত। অনেকটাই স্বাভাবিক।